آنادولو راک موسیقی‌سی‌نین افسانه آدی، مغنی، بسته‌چی و سؤز یازاری باریش مانچو، وفاتی‌نین 18.جی ایلینده آنیلیر.
باریش مانچو، 2 ژانویه 1943.جو ایلده ایستانبولدا دونیایا گلدی. 2.جی دونیا ساواشی ایللرینده دوغولدوغو اوچون عائله‌سی اونا محمد باریش آدینی وئردی.
موسیقی حیاتینا کیچیک یاشدا باشلایان مانچو، داغ‌لار داغ‌لار ماهنیسییلا شهرت قازاندی.
موغول‌لار قروپویلا چیخاردیغی "ایشده خندک ایشده دوه"، "کاتیب عرض حالیم یاز یاره بویله" کیمی ماهنی‌لار دا داغ‌لار داغ‌لار کیمی چوخ بگه‌نیلدی.
ت‌رت‌ده یایینلانان "7دن 77یه" پروگرامی، اونو اوشاق‌لارین سئوگی‌لی‌سی ائتدی.
باریش مانچو، 200دن چوخ بسته ایله 12 قیزیل و 1 پلاتین آلبوم قازاندی.
1991.جی ایلده دؤولت صنعتچی‌سی عنوانی آلان صنعتچی آیریجا، حاجت‌تپه اونیورسیته‌سی فخری دکترو عنوانی، اولوسلارآرسی تکنولوژی اؤدولو، ژاپناولوسلارآراسی مدنیت و باریش اؤدولو، بلژیک کرال‌لیغی لئوپولد II جنگاوری اوردئنی، فران‌سیز مدنیت ناظرلیگی ادبیات و اینجه صنعت شوالیه‌سی نیشانینا لاییق گؤرولدو.
صنعتچی‌نین بسته‌لری عربجه، ژاپنجا، فارسجا، اینگیلیزجه و فرانسیزجا دیل‌لرینه چئوریله‌رک فرق‌لی صنعتچی‌لر طرفین‌دن یوروملاندی.
"تورکیه‌نین اؤولیاسی" لقبینی ده قازانان صنعتچی‌نین، سون آلبومو 1996.جی ایلده چیخاردیغی ژاپنداکی کنسرتی‌نین جان‌لی یایینلاری اولدوغو "باریش مانچو لایو این جپاین" اولدو.
دونیا سویه‌سینده سئونلری اولان و سئویلن صنعتچی، 31 ژانویه 1999.جو ایلده ائوینده اینفارکت گئچیردی و قالدیریلدیغی خسته‌خانادا 1 فوریه‌ده حیاتینی ایتیردی.
